text: Ikke hjemme søndag? Få stemt i dag
  23 maj 2014 kl. 08.07
  Det er i dag fredag sidste chance, hvis man vil brevstemme til Europaparlamentsvalget og folkeafstemningen om patentdomstolen på søndag.
  DMI spår omkring 20 grader og tørt på søndag, så for mange er en tur i skoven, på stranden eller besøg hos familie og venner måske mere tiltrækkende end en tur i stemmeboksen.
  For dem der ved de ikke kan stemme på søndag, er det i dag sidste chance for at nå at brevstemme.
  Ved seneste Europaparlamentsvalg var valgdeltagelsen lige knap 60 procent, og mange, især politikere, håber, at valgdeltagelsen bliver højere denne gang.
  